Bolungavík : Hafnasjóður rekinn með góðum afgangi Tekjur Hafnasjóðs Bolungavíkur voru árið 2018 101 milljón króna og rekstrarkostnaður varð 80 milljónir króna . Afgangur frá rekstri varð því það ár 21 milljón króna eða 20% tekna . Fjármagnskostnaður var 3 milljónir króna svo niðurstaðan var hagnaður upp á 18 milljónir króna . Fjárhagsáætlun 2019 gerir ráð fyrir að af 99 milljóna króna tekjum verði 26 milljónir króan eftir þegar búið er að greiða allan rekstrarkostnað og fjármagnskostnað . Fjárhagsáætlun 2020 gerir einnig ráð fyrir góðri afkomu hafnarinnar . Tekjur eru áætlaðar 97 milljónir króna og að afgangur verði 23 milljónir króna . Fram hefur komið að þörf er á framkvæmdum í Bolungavíkurhöfn fyrir um 1 milljarð króna . Sjö framkvæmdir eru sérstaklega tilgreindar . Af þeim eru þrjár á tímaáætlun . Lenging Brimbrjótisins er merkt nr 1 . Hún kostar 302 milljónir króna og er á áætlun á næsta ári . Næst er árið 2021 sandfangari og endurbygging nr 7 . Sú framkvæmd kostar 53 milljónir króna . Þá er endurbygging Lækjarbryggju , merkt nr 3 . Hún kostar 351 milljón króna og er á áætlun 2023 . Fjórar framkvæmdir eru ekki inn á samgönguáætlun og óvíst hvenær þær komast til framkvæmda . Þær eru : Nr. 3 Dýpkun innri hafnar sem kostar 20 milljónir króna .